|  |
| --- |
| **OŠ Col, PŠ Podkraj**  **2. razred**  Pouk na daljavo – Učno gradivo in navodila za učence  Učiteljica Katja Turk Medvešček  email: [katja.turk@guest.arnes.si](mailto:katja.turk@guest.arnes.si)  Določene učne vsebine si lahko pogledate na spodnjem spletnem naslovu:  <https://www.lilibi.si/> |
| **Petek, 8. 5. 2020** |
| **MAT: Seštevam dvomestna števila do 100**  Včeraj si računal do 100 na daljši način. Danes boš poskusil računati na krajši način.  Nad drugi seštevanec napišeš desetice in enice (na rožičke) in potem izračunaš  račun. **Vedno najprej prišteješ desetice, nato enice.**  Primer:  **30 7**  **51 + 37 = 88**  V zvezek napiši zgornji primer in spodnje račune. Izračunaj jih na tak način kot je prikazano zgoraj. Lahko si pomagaš s stotičnim kvadratom.  **42 + 35 =**  **83 + 14 =**  **56 + 32 =**  **14 + 61 =**  **78 + 21 =**  V delovnem zvezku na strani 7 reši 6. nalogo. Tudi pri teh računih si naredi rožičke.  Nato vadi računanje do 100 še v deželi Lilibi.  <https://www.lilibi.si/>  Šolska ulica, Matematika, Računam do 100, Seštevam, Igre: Dvomestna števila, Kroglice brez prehoda, Parkirna hiša… |
| **SPO: Kako delujejo?**  Danes boš ugotavljal, kako se premikajo igrače. Verjetno je med tvojimi igračami kakšen model stroja ali naprave, npr. bager, kopač, prekucnik, robot, različno orodje npr. klešče, izvijač …   * Kako delujejo igrače?   Vzemi v roke svoj model, ga poimenuj, prikaži njegovo delovanje in opiši, kako deluje. Če znaš, poimenuj še njegove sestavne dele.  Ustno odgovori na spodnja vprašanja:  Ali se vse tvoje igrače gibajo?  Ali se gibajo na enak način? Pokaži in opiši, kako se gibajo.  Ali se gibljejo vsi sestavni deli igrače? Kateri se gibajo? Kako?   * + **Reši naloge v delovnem zvezku na strani 89.**   Zgornji del  Preberi zapisano in si oglej fotografiji.  Poimenuj stroje. Povej, kakšno delo opravljajo.  Povej, katere gradbene stroje poznaš in kakšno delo opravljajo.  Mogoče imaš doma kakšno knjigo o gradbenih strojih in napravah in si jo lahko ogledaš.  Oglej si fotografijo bagra in poimenuj njegove sestavne dele.  Spodnji del  Preberi zapisano in si oglej fotografije.  Preizkusi delovanje klešč, škarij in klešč za trenje lešnikov.  Pozorno opazuj njihovo delovanje. Poišči odgovor na zastavljeno vprašanje v zvezi z delovanjem klešč za trenje lešnikov in škarij.   * + **V Mali knjižici poskusov in opazovanj reši naloge na strani 16.**   Preberi navodila. Naredi poskuse. Reši naloge.  Zadnjo nalogo reši v zvezek za spoznavanje okolja. |
| **SLJ: Pesem Danilo Gorinšek: MAJ**  V berilu na strani 74 preberi pesmico Maj.  **Pesmico preberi dvakrat tiho, potem pa glasno.**  Ustno odgovori na spodnja vprašanja:  Kakšen je naslov pesmi? Kdo je pesmico napisal? Koliko kitic ima pesmica?  Ali se v kiticah kakšna beseda ponavlja? Katera?  Nato ustno odgovori na vprašanja pod pesmico v svetlem okvirčku.  **Zdaj pa boš tudi ti poskusil napisati pesem, ki govori o maju.**  Tvoja pesem naj bo podobna pesnikovi, zadnja vrstica vsake kitice naj bo enaka kot v pesmi Maj. Pazi, da bo tudi oblika pesmi enaka (da ne bo nastala zgodbica).  V pesmi napiši, kaj si ti opazil v bližini svojega doma.  Kaj se je spremenilo v naravi? Kaj je ozelenelo? Kaj je zacvetelo? Kaj je zraslo?  V pesmico lahko vključiš tudi živali.  **Pesmico napiši na list papirja z malimi tiskanimi črkami in jo spodaj ilustriraj.**  Fotografijo tvoje pesmice mi pošlji na moj elektronski naslov. |
| **GUM: Poslušamo, ustvarjamo**  Danes bomo poizkusili nekaj drugačnega. Najprej si poglej spodnji posnetek, na katerem bomo slišali skladbo Ples sladkorne vile P. I. Čajkovskega.  <https://www.youtube.com/watch?v=ULiNR-k4m70>  Kako pa ista skladba zveni, če jo zaigra orkester?  <https://www.youtube.com/watch?v=MlQVP4D3SVA>  Zanimivo, a ne?!    Sedaj pa poskusimo kaj zaigrati še mi!  V vrsto položi različne kozarce za vino. Pomoči prst v vodo in s prstom potuj po robu kozarca. Če se zvok ne pojavi, poskusi nanesti več vode ali poskusi povečati ali zmanjšati jakost pritiska prsta na kozarec. Ko si poskusil vse kozarce, vanje natoči vodo. V vsakega nalij drugačno količino vode. Ponovno zaigraj.  Preizkušajmo različne zvoke. Morda slišimo, ali je ton višji ali nižji, če je v kozarcu več ali manj vode. Poskusi zaigrati Kuža pazi. |